title: Andrea Hirata
text: Andrea Hirata Seman Said Harun, lair 24 Oktober utawa jeneng sadina-dina Ikal, iku siji panulis novèl, putra klairan Belitong, lulusan Fakultas Ékonomi Universitas Indonesia Jakarta. Sanajan studiné ana ing babagan ékonomi, nanging seneng nyinaoni bab liya ya iku sains, fisika, kimia, biologi, astronomi lan sastra. Novèl kapisan kang dianggit langsung wujud tetralogi ya iku rangkeyan kang dumadi saka papat novèl. Novèl pisanan kanthi irah-irahan Laskar Pelangi wis misuwur, malan nganti tekan mancanagara. Kasenengané bab lelungan kaya déné geni kena ububan nalika Andrea éntuk béasiswa kanggo nempuh S2 ing Sorbornne Prancis lan Universitas Sheffield Hallam ing Inggris.
  
  Karya 
  Karya kapisan awujud tetralogi kang dumadi saka papat nonel ya iku:
   Laskar Pelangi
   Sang Pemimpi
   Edensor
   Maryamah Karpov
  
  Komentar marang prèstasiné 
  Andrea Hirata kang durung tau nulis babar pisan, dumadakan muncul lan langsung ngripta tetralogi wis gawé cingaké wong akèh, kalebu para sastrawan sènior. Ing ngisor iki dipetik sawatara komentar saka para tokoh sastra lan tokoh liyané bab Andre lan karya-karyané.
  
   Prof. Sapardi Djoko Damono, gurubesar sastra Universitas Indonesia: "Minangka métafora kang wani, ora biyasa, ora kaduga-duga, kadhangkala ngawur nanging nyengsemaké".
   Ahmad Tohari, sastrawan: "Andrea iku jaminan kanggo siji karya sastra mawa gaya saintifik kanthi panyampaian kang cerdhas lan menyentuh".
   Prof. Dr. Syafii Maarif: "Andrea langsung mbidhik pusat kasadharan".
  
  Uga delengen
  
  Pranala njaba 
   Website pribadi Andrea Hirata 
   ACI Blog: Sastrawan dari kampung Belitong
   Profil Andrea Hirata
  
  Biografi
  Sastrawan Indonésia
  Lair 1967